232 
Fra Øst-Grønland (Angmagsalik). 
Colymbus glacialis L. 
Islom. 
24. Maj 1898 saas de første. 16. Juni skød P. to ved en 
lille Sø nær Stationen. Paa Bredden af Søen fandtes en Rede 
med et nylagt Æg. 
Anser torquatus Frisch. 
Knortegaas. 
11. Maj sad en Flok paa Iskanten i Bugten ved Stationen. 
Anas crecca L. 
Krikand. 
P. skød i Slutningen af September 1897 en Krikand, der 
sammen med 5 andre Ænder laa i en lille Sø nær ved Stationens 
Huse og kun var lidet sky. Det hjemsendte Skind er af en Han 
i Sommerdragt, i hvilken Dragt den europæiske og amerikanske 
Race af Krikanden ej kunne skelnes fra hinanden. Efter al 
Rimelighed tilhører det her omtalte Individ den europæiske Race, 
hvorfor ogsaa taler, at det var sammen med en europæisk Art, 
Pibeanden, Anas penelops. 
Anas penelops L. 
Pibeand. 
En ung Han af denne Art, der var i Flok med Krikanden, 
blev skudt sammen med denne og Skindet hjemsendt. 
Tringa alpina L. 
Alm. Ryle. 
P. modtog af en Grønlænder en Ryle, skudt ved Sermilik 5. 
Maj 1898. Ved Stationen saas de parvis flere Gange i Slutningen 
af Maj og de første Dage af Juni. 
